AQShning Iroqdagi elchixonasi tartibsizliklar sabab yopildi (video)

AQShning Bag‘doddagi elchixonasi tashkilot binosi yonida 31-dekabrda boshlangan tartibsizliklar tufayli rejalashtirilgan barcha tadbirlarni bekor qildi va konsullik ishlarini to‘xtatdi. Bu haqda AQSh elchixonasi rasmiy sayti xabar bergan.

AQSh fuqarolariga Iroqqa kelmaslik va mamlakatdagi amerikaliklarga esa Bag‘doddagi elchixonadan uzoqroq bo‘lish tavsiya qilindi. Viza masalalari yuzasidan Arbildagi AQSh konsulligiga murojaat qilish mumkin.
 
31-dekabr tongida AQSh harbiy havo kuchlarining shialar guruhi joylashgan hududga bergan zarbasi oqibatida 25 nafar odam halok bo‘lgani tufayli elchixona binosi oldida norozilik namoyishlari o‘tkazildi.
#العراق: #قيس_الخزعلي و #هادي_العامري زعيما ميليشيا #العصائب وبدر يقودان اقتحام السفارة الأميركية pic.twitter.com/THAU7f6rcW
— ا لـحـدث (@AlHadath) December 31, 2019
Namoyishchilar diplomatik missiya qarorgohiga bostirib kirib u yerga o‘t qo‘ygan. 1-yanvarda norozilik aksiyasi yana takrorlangan va tartibsizliklar qilayotgan olomon ko‘zni yoshlantiruvchi gaz yordamidan tarqatilgan.
 AQSh davlat kotibi Mayk Pompeoning O‘zbekistonga tashrifi boshqa sanaga qoldirildi
AQSh davlat kotibi Maykl Pompeo Bag‘doddagi vaziyatlar tufayli O‘zbekiston, Belarus, Qozog‘iston shuningdek, Ukraina hamda Kiprga tashrifini keyinroqqa qoldirgan. Siyosatchining so‘zlariga ko‘ra Iroqdagi AQSh elchixonasiga uyushtirilgan hujum ortida Eron hukumati turibdi.